## Érdekmérlegelési teszt

## A Martfű Városi Sportegyesület kamerás megfigyelő rendszerének alkalmazása látogatók esetén

Érintettek: A Martfűi Városi Sportegyesület látogatói, vendégei, partnerei

|  |  |  |
| --- | --- | --- |
| 1. | **a kamera alkalmazásának jogalapja** | Szvtv. 30. §. , 31. § (1) bek. |
| 2. | **az adatkezelő jogos érdekének beazonosítása, leírása** | az Egyesület. az emberi élet és testi épség védelme, illetve vagyonvédelmi célból alkalmazza a megfigyelő rendszert |
| 3. | **az érintett érdekeinek jogainak, szabadságának beazonosítása, leírásszerű megnevezése** | a felvételen látható lehet az érintett képmása |
| 4. | **mérlegelés elvégzése: miért szükséges az adott adatkezelés:** | az adatkezelés a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata érdekében szükséges |
| 5. | **mérlegelés elvégzése: miért arányos az adott adatkezelés:** | * az adott adatkezelés azért arányos, mert az érintett jogai csak a cél (élet, testi épség védelme, vagyonvédelem) elérésével arányosan kerülnek korlátozásra * a kamerás megfigyelés nem okoz olyan hátrányt, amely nyilvánvalóan nem áll arányban az elektronikus megfigyelés törvényes céljával * mindezen túl az eredményesség biztosítása mellett a kamera felvétellel érintettre a lehető legkisebb korlátozással jár * a kamerás megfigyelés nem jár az emberi méltóság megsértésével, az Egyesület. rejtett kamerát nem üzemeltet, valamint nem végez megfigyelést olyan helyiségekben, ahol ez az emberi méltóságot sértheti * az Egyesület kizárólag a használatában lévő területeket (bejáratokat, kerékpártárolót, udvart) figyeli meg |
| 6. | **hogyan valósul meg a célhoz kötöttség elve** | az Egyesület a kamerás megfigyelést csak az emberi élet és testi épség védelme, vagyonvédelmi célból alkalmazza, a felvételek gyűjtése is ezen meghatározott célból történik és az Egyesület nem kezeli ezekkel a célokkal össze nem egyeztethető módon |
| 7. | **hogyan valósul meg az adattakarékosság** | az Egyesület kamerás megfigyelésével együtt járó adatkezelése a cél szempontjából megfelelő, releváns, csak a szükségesre – élet, testi épség és vagyonvédelem korlátozódik |
| 8. | **hogyan valósul meg a korlátozott tárolhatóság elve** | a Szvtv. 31. § (2) bek. alapján a rögzített képfelvételt felhasználás hiányában legfeljebb a rögzítéstől számított 14 nap elteltével az Egyesület megsemmisíti, illetve törli |
| 9. | **hogyan valósul meg az integritás elve** | az Egyesület székhelyén elhelyezett elektronikus megfigyelőrendszer által felvett képek védett, zárható helyiségeiben kerülnek rögzítésre |
| 10. | **miért számíthat az érintett az adatkezelésre** | az érintett azért számíthat az adatkezelésre, mert az Egyesület székhelyén lévő irodáiban többféle irodai tevékenységet is végeznek, illetve előfordulhat olyan ügyfél, aki panaszos ügyét esetlegesen nem a társadalmilag elfogadott viselkedési normák keretei között próbálja elintézni |
| 11. | **milyen biztonsági intézkedések kerülnek alkalmazásra** | a GDPR 24. cikk (1) bekezdése alapján az Egyesület az alábbi szervezési és technikai intézkedéseket hatja végre annak érdekében, hogy adatkezelése a GDPR-rel összhangban történjen:   * a személyes adatok kezelésére használt rendszerek és szolgáltatások folyamatos bizalmas jellegének biztosítása, integritás, rendelkezésre állás, ellenálló képesség * fizikai vagy műszaki incidens esetén az arra való képességet, hogy a személyes adatokhoz való hozzáférést és adatok rendelkezésre állását kellő időben vissza lehessen állítani * a szervezési és technikai intézkedések hatékonyságának rendszeres tesztelését, felmérését * A GDPR 32. cikke alapján: az Egyesület a tudomány és technológia állása, a megvalósítás költségei, az adatkezelés jellege, hatóköre, körülményei és célja, az Ön jogaira jelentett kockázatok figyelembevételével az alábbi intézkedéseket teszi meg, amelynek három célja van: bizalmasság, sérthetetlenség és rendelkezésre állás * fizikai kontroll: az Egyesület létesítményébe való bejutás, adatrögzítő rendszerhez történő hozzáférés, hő, por, nedvesség, mechanikai sérülések, lopás, rongálás, esetleges áramszünet elleni védelem * adminisztratív kontroll: az Egyesület belső szabályzatokat, eljárásendeket, iránymutatásokat, üzlet-folytonossági tervet, katasztrófa elhárítási tervet készít (megelőzés, eredeti állapot visszaállítása érdekében) * logikai kontroll: az Egyesület információbiztonsági rendszert működtet, amely kockázatarányos módon kezeli az információbiztonságot |
| 12. | **céltól eltérő adatkezelés** | az Egyesület a személyes adatokon a gyűjtésük céljától eltérő célból további adatkezelést nem végez |
| 13. | **hogyan valósul meg az érintetti jogok biztosítása** | az érintetti jogok biztosítását jelen dokumentum 5. pontja tartalmazza |
| 14. | **az érintett megfelelő tájékoztatásának, az érdekmérlegelés dokumentálásának megvalósulása** | Az Egyesület a honlapján és a székhelyén megtalálható tájékoztató útján teszi megismerhetővé adatkezelésének az érintett számára releváns szabályait |

**Érdekmérlegelési teszt eredménye:** A fenti szempontrendszer alapján megállapítható, hogy az Egyesület székhelyén a kamerás megfigyelő rendszer működtetéséhez erősebb és nagyobb mértékű jogi érdek – élet és testi épség védelme, vagyonbiztonság – fűződik, mint az érintetti jogok kamerás megfigyeléssel járó esetleges csorbulásának, korlátozásának mértéke, figyelemmel arra, hogy a bejáratok, kerékpártároló nagy nyilvánosság (bárki) számára nyitva álló területek, panaszos ügyek intézését szolgálni hivatott helyiségekben (ahol még pénzmozgás is történik), fennáll a veszélye egy esetleges szabálysértés (vagy akár bűncselekmény) elkövetésének.